Argiope (generoa)

Argiope aranaidae familiako armiarma genero bat da. Kolorezko marradun sabela izaten dute, eta lurralde tropikal eta epeletan bizi dira. 76 espeziez osatua dago, eta hauetako asko tamaina handikoak dira. Dimorfismo sexuala dute, eta beraz, emea arra baino 3 aldiz handiagoa izan daiteke.

 Iberiar Penintsulako espezieak 
Lau espezie aurki daitezke bai Europan, bai Iberiar Penintsulan:

Argiope Bruennichi: Marra hori eta beltzak ditu abdomenean. Europa osoan, Afrika Iparraldean eta Asian banatua dago.

Argiope Lobata: Mediterranear lurraldeetan da ohikoa, izan ere, Afrika osoan zabalduta dago, Europa Hegoaldean eta Asiaren lurralde batzuetan. Zilar koloreko abdomena du, puntu gorri eta beltzez apaindua. Gorputz lobulatua du, eta Espaina hegoaldean da bereziki arrunta.

Argiope Trifasciata: Mediterranear lurraldeetan da ohikoa, Europan Iberiar Penintsulan, Kanariar uharteetan eta Madeiran soilik aurki daiteke eta. Ariope Bruennichi espeziearekin nahastu daiteke, baina Trifasciataren marra hori-beltzak ez dira hain ikusgarriak.

Argiope Acuminata: Portugalen soilik aurki daiteke.

 Ezaugarriak 
Bere aldeetako eta atzeko begiak aurrekoak baino txikiagoak dira, kelizeroak (janaria harrapatzeko eta pozoitzeko pintzak) txikiak dira gorputzarekin konparatuz, eta metatarsoaren eta tarsoaren luzera patela eta tibiaren artekoa baino luzeagoa da.

Emeen kasuan, epistosomak ezkutu itxura du, arren eta gazteen kasuan aldiz, luzexkagoa da, eta puntaluzea izan daiteke.

Ez du atzealdeko apofisirik, eta erdialdeko apofisiak itxura konplexua du, ezberdina dena espezie bakoitzean. Espiginioaren formari dagokionez, itxura zirkularra du A. Lobata eta A. Trifasciataren kasuetan, eta mihi itxura A. Bruennichirenean.

 Sarea 
Argiopeen armiarma sarea ia ikusezina da, eta erresistentzia handikoa. Erdian X formako patroi txuri bat ehun ohi dute sigi-saga eran. X honek UV izpiak islatzen ditu, eta harrapakinak erakartzeko edota harrapariengandik babesteko balio duela uste da. Sarea lurretik metro bateko altuerara egoten da gehienez, eta beraz, animalia handiagoek erraz apur dezakete. Horregatik egon ohi da leku ireki eta ikusgarrietan, beste animaliek erraz ikusi, eta ez apurtzeko.

Beste ikerketa batzuen arabera ordea, patroi honek harrapariak erakar ditzake, eta beraz, espezie batzuek izkutuan josten dute heuren sarea, Argiope keyserlingi espeziak adibidez. Ariopeek gainera, arrisku egoeran egonda babesteko teknikak garatu dituzte: sarea abandonatzea eta zentrotik periferiara joatea adibidez.

 Pozoia 
Genero honetako armiarmen pozoia ez da kaltegarria gizakientzat, eta harrapakinak lortzeko baino ez dute erabiltzen gehienetan. Defentsa moduan soilik erabil dezakete pozoia gizakien aurka, baina ez da osasun arazo larria, poliaminak toxina asko baditu ere.

 Espezieen zerrenda 
The World Spider Catalog 13.5aren arabera, hona hemen generoaren barnean dauden espezieakPlatnick, 2012: The world spider catalog (American Museum of Natural History). :
 Argiope aemula (Walckenaer, 1842)
 Argiope aetherea (Walckenaer, 1842)
 Argiope aetheroides Yin, Wang, Zhang, Peng & Chen, 1989
 Argiope ahngeri Spassky, 1932
 Argiope amoena L. Koch, 1878
 Argiope anasuja Thorell, 1887
 Argiope anomalopalpis Bjørn, 1997
 Argiope appensa (Walckenaer, 1842)
 Argiope argentata (Fabricius, 1775)
 Argiope aurantia Lucas, 1833
 Argiope aurocincta Pocock, 1898
 Argiope australis (Walckenaer, 1805)
 Argiope bivittigera Strand, 1911
 Argiope blanda O. Pickard-Cambridge, 1898
 Argiope boesenbergi Levi, 1983
 Argiope bougainvilla (Walckenaer, 1847)
 Argiope bruennichi (Scopoli, 1772)
 Argiope brunnescantia Strand, 1911
 Argiope buehleri Schenkel, 1944
 Argiope bullocki Rainbow, 1908
 Argiope caesarea Thorell, 1897
 Argiope caledonia Levi, 1983
 Argiope cameloides Zhu & Song, 1994
 Argiope catenulata (Doleschall, 1859)
 Argiope chloreis Thorell, 1877
 Argiope comorica Bjørn, 1997
 Argiope coquereli (Vinson, 1863)
 Argiope dang Jäger & Praxaysombath, 2009
 Argiope dietrichae Levi, 1983
 Argiope doboensis Strand, 1911
 Argiope doleschalli Thorell, 1873
 Argiope ericae Levi, 2004
 Argiope flavipalpis (Lucas, 1858)
 Argiope florida Chamberlin & Ivie, 1944
 Argiope halmaherensis Strand, 1907
 Argiope hinderlichi Jäger, 2012
 Argiope intricata Simon, 1877
 Argiope jinghongensis Yin, Peng & Wang, 1994
 Argiope katherina Levi, 1983
 Argiope keyserlingi Karsch, 1878
 Argiope kochi Levi, 1983
 Argiope legionis Motta & Levi, 2009
 Argiope levii Bjørn, 1997
 Argiope lobata (Pallas, 1772)
 Argiope luzona (Walckenaer, 1842)
 Argiope macrochoera Thorell, 1891
 Argiope madang Levi, 1984
 Argiope magnifica L. Koch, 1871
 Argiope mangal Koh, 1991
 Argiope manila Levi, 1983
 Argiope mascordi Levi, 1983
 Argiope minuta Karsch, 1879
 Argiope modesta Thorell, 1881
 Argiope niasensis Strand, 1907
 Argiope ocula Fox, 1938
 Argiope ocyaloides L. Koch, 1871
 Argiope pentagona L. Koch, 1871
 Argiope perforata Schenkel, 1963
 Argiope picta L. Koch, 1871
 Argiope pictula Strand, 1911
 Argiope ponape Levi, 1983
 Argiope possoica Merian, 1911
 Argiope probata Rainbow, 1916
 Argiope protensa L. Koch, 1872
 Argiope pulchella Thorell, 1881
 Argiope pulchelloides Yin, Wang, Zhang, Peng & Chen, 1989
 Argiope radon Levi, 1983
 Argiope ranomafanensis Bjørn, 1997
 Argiope reinwardti (Doleschall, 1859)
 Argiope sapoa Barrion & Litsinger, 1995
 Argiope sector (Forsskål, 1776)
 Argiope squallica Strand, 1915
 Argiope submaronica Strand, 1916
 Argiope takum Chrysanthus, 1971
 Argiope tapinolobata Bjørn, 1997
 Argiope taprobanica Thorell, 1887
 Argiope trifasciata (Forsskål, 1775)
 Argiope truk Levi, 1983
 Argiope versicolor (Doleschall, 1859)
 Argiope vietnamensis Ono, 2010
 †Argiope furva (Hong, 1985)

 Galeria 

 Erreferentziak 

 Kanpo estekak 

Kategoria:Araneidae